歐陽模

歐陽模（），字宏甫，號八泉、八山，福建泉州府南安縣人，明朝政治人物。

 生平 
嘉靖三十七年（1558年）戊午科福建鄉試第二十四名。嘉靖三十八年（1559年）己未科進士。授霍丘知縣，調上津縣，歷官鄖西縣，丁外艱歸。服除，補肥鄉縣知縣，擢都察院都事、户部员外郎，監兑湖廣，出为寶慶府知府，萬曆六年（1578年）八月升廣西副使《明神宗顯皇帝實錄·卷之七十八》：萬曆六年八月甲午 升雲南、湖廣副使李文續、房楠俱為右參政，文續仍雲南，楠四川。狹西、湖廣、貴州左右參議李貴和、沈伯龍、李與善俱為副使，貴和仍狹西，伯龍仍湖廣，與善山西。永平、寶慶府知府顧褒、敺陽模俱副使，褒山東，模廣西。。致仕歸，卒年七十三。《南安縣志》：欧阳模，字宏甫，号八山。父深，指挥，以擒倭阵亡，赠昭毅将军。模嘉靖己未联捷进士，授霍邱令，调上津。丁父艰。服除，补肥乡。擢都察院都事，调户部员外郎，监楚兑。还，迁郎中。出为宝庆知府，升广西按察副使。其治霍邱，视民如子，以节爱称。督鹾使者承权相意，有望于模，若弗闻也。坐是调简，曰：“臣才宜简，得上津，分也。”肥乡较繁，亦以简御之，不易其素。监楚兑，所立规条，皆可为后人法。守宝庆，则卧治之，抑豪右，新学舍，加意作人。如福太守车大任、巡关御史刘应龙，皆所识拔。其备兵桂林，凝定持宪体，不以苛察为名，而忌者目慑之，遂罢归。日与故人杯酒为欢。初不作诗，后与诸老结社，亦探韵为之，必尽兴而后已。为人笃于伦常，与人交，温恭雅裕，咸出至诚；即谐谑，不弛矜敬。间有负匿者，面谢过便好如初。年未艾，悬车，百感如遗。倾资赈穷，座客恒满，亲友之不能自存者多归之。郡人颂慷慨行德，模为首称。始，模父深，慷慨行德。及模为官，赐禄之入，未足充父之所出；而赈舍之惠，不敢后父之所为。《传》曰：“如其道，终身无改可也。”模实以之。卒年七十三。

 家族 
曾祖歐陽夏；祖父歐陽鎬，義官；父歐陽深，援例授泉州衛指揮僉事，因剿倭陣亡，贈昭毅將軍。母洪氏。具慶下。

遺跡
清水岩千年樟木“枝枝朝北”旁，有一摩崖石刻，上刻“万历戊戌冬十月，晋江庄国祯、林云程、黄凤翔、林乔相、南安欧阳模、安溪詹仰庇同游此。”

参考文献

Category:明朝寶慶府知府
Category:明朝廣西按察司副使
Category:歐陽姓
Category:南安人
Category:明朝肥鄉縣知縣
Category:明朝鄖西縣知縣
Category:明朝霍丘縣知縣
Category:明朝上津縣知縣
Category:明朝户部员外郎
Category:明朝户部郎中